de da da da da af de de fr en de da da da da da da fr sv da nl de da da nn da da da da da da da da da da da de id da da de en de en da de de de da da nb sl de da sv pl ia da pl da da da de da da da da da da en da da da da da da de da de da da en de da da da sv da de nb da nb en de de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Naturstyrelsen Himmerland har i perioden september 2020 – maj 2021 gennemført en forundersøgelse af mulighederne for at gennemføre et lavbundsprojekt i Lindum Enge i ådalen omkring Skals Å i Viborg Kommune.
Forundersøgelsen har vist, at det er teknisk muligt at realisere et lavbundsprojekt på op til 98 ha i Lindum Enge. Naturstyrelsen har på baggrund af forundersøgelsen og en opbakning til projektet blandt lodsejere valgt at gå videre med at realisere projektet som et klima-lavbundsprojekt. Detailplanlægning og jordfordeling igangsættes i slutningen af 2021.
maj 2021 - maj 2024
Det mulige klima-lavbundsprojekt ligger i Skalsådalen umiddelbart øst for Lindum Skov. Projektet på 98 ha er fordelt på to delområder og berører 10 lodsejere. Størstedelen af projektområdet er dyrket landbrugsjord, som afvandes, men omfatter også beskyttet natur som eng, mose og søer.
Formålet med et klima-lavbundsprojekt er at reducere udledningen af drivhusgasser, ved at tage landbrugsjorde ud af drift og genetablere en mere naturlig vandtilstand på arealerne. Realiseringen af et klima-lavbundsprojekt i Lindum Enge vil derfor indebære, at den nuværende afvanding bringes til ophør ved at lukke grøfter og afbryde dræn og pumpe. Disse indgreb vil føre til en hel eller delvis vandmætning af jorden inden for store dele af projektområdet.
Projektet har potentiale til at bidrage med en årlig reduktion af klimagasser svarende til 1.010 ton CO2 eller ca. 10,3 ton CO2/ha.
Samtidig vil projektet have en positiv effekt på vandmiljøet i form af en beregnet reduktion i tabet af kvælstof på ca. 5,1 ton N/år. Dette vil bidrage til opfyldelsen af de fastsatte vandmiljømål for Limfjorden.
Den foreslåede projektafgrænsning og de projekterede indgreb kan ses i resumé af forundersøgelsen (dokumentarkiv nedenfor), der gengiver hovedresultaterne og konklusionen på den tekniske forundersøgelse.
Mere sammenhængende, varieret og dynamisk natur
Hovedparten af området er en del af et internationalt naturbeskyttelsesråde: Natura 2000 område nr. 30 (Lovns Bredning, Hjarbæk Fjord og Skals, Simested og Nørre Ådal samt Skravad Bæk). Ophør af landbrugsdrift og mere naturlige afvandingsforhold i området vil medføre en forøgelse af beskyttet natur og mulighed for, at der opstår flere naturtyper som ”rigkær” og ”tidsvis våd eng”. Endvidere vil projektet kunne forbedre levevilkårene for især engfugle og vandfugle. Under projektering og anlæg af projektet vil der være særlig fokus på at lokalisere og om muligt genskabe grundvandsfødte naturtyper: rigkær og kildevæld.
Den ejendomsmæssige forundersøgelse, der er baseret på interviews med områdets lodsejere, viste en langt overvejende positiv indstilling til projektet. Dette er vigtigt, da der er en forudsætning for, at klima-lavbundsprojektet i Lindum Enge kan realiseres, at der indgås frivillige aftaler med alle berørte lodsejere. Her kan nøglen til en realisering af projektet være, at der igangsættes en jordfordeling.
Gennem en jordfordeling kan jordejeren vælge at sælge projektjorden og blive tilbudt at erhverve erstatningsarealer. Jordejeren kan også beholde sin projektjord med en tinglyst vådområdedeklaration mod en økonomisk éngangskompensation. Landmænd får således mulighed for at tage jord ud af drift til natur og miljøformål, for til gengæld at få god landbrugsjord som erstatning.
Gennem jordfordeling kan markerne ofte samles i større sammenhængende arealer, der forbedrer den fremtidige mulighed for at ådalen kan blive græsset, til gavn for både flora og fauna.
Jordfordelingen forventes at blive integreret med en Multifunktionel Jordfordeling i denne del af Skalsådalen. Hermed vil flere ønsker og behov i området kunne tilgodeses, fx rekreative formål, indsatser der forbedrer biodiversitet, grundvandsbeskyttelse og arrondering af landbrugsejendomme.
December: Lodsejermøde hvor der orienteres om projektet og jordfordeling igangsættes.
Ca. december: Kendelse jordfordeling
Sommer/efterår: Etablering af projektet.
Vælg på listen TFU_Lavbundsprojekt Lindum Enge_26.03.2021_rettet.pdf Resume teknisk-biologisk forundersøgelse_Lindum Enge.docx Bilag 1 kontrol højdemodel.pdf Bilag 2 Profilbeskrivelser af jordlag.xlsx Bilag 3 Kulstofanalyser.pdf Bilag 4 Kulstofindhold.pdf Bilag 5. Fosforanalyser (1).xlsx Bilag 5. Fosforanalyser (2).xlsx Bilag 5. Fosforanalyser (3).xlsx Bilag 5a_Fosforfelter.jpg Bilag 6 Anlægstiltag.pdf Bilag 7 Undersøgelsesområde projektgrænse.pdf Bilag 8 Afvandingskort NuværendeSommermiddel.pdf Bilag 9 Afvandingskort Projekterede Sommermiddel.pdf Bilag 10 Afvandingskort Nuværende Årsgennemsnit.pdf Bilag 11 Afvandingskort Projekterede Årsgennemsnit.pdf Bilag 12 Afvandingskort Nuværende vintergennemsnit.pdf Bilag 13 Afvandingskort Projekterede vintergennemsnit.pdf Bilag 14 Afvandingskort Nuværende maksimum.pdf Bilag 15 Afvandingskort Projekterede maksimum.pdf Bilag 16. CO2 regneark - Lindum Enge - samlet projektområde.xlsx Bilag 16a. CO2 regneark - Lindum Enge - delområde nord .xlsx Bilag 17. P-regneark-Lindum Enge- samlet projektområde.xlsm Bilag 17a. P-regneark-Lindum Enge- delområde nord.xlsm Bilag 17b. P-regneark-Lindum Enge- delområde syd.xlsm Bilag 18. N-beregning - samlet projektområde.xls Bilag 18a. N-beregning - delområde nord.xls Bilag 18b. N-beregning - delområde syd.xls
+45 41 15 77 66
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden